NGC 6563
NGC 6563 – planetiškasis ūkas, esantis Šaulio žvaigždyne. Objekto regimasis ryškis – 11, o regimasis skersmuo – 48 arksekundės. Šį ūką 1826 m. rugsėjo 3 d. aptiko James Dunlop. Vėliau jį stebėjo John Herschel. NGC 6563 ūkas yra kiek ovalios formos. Pro 8 colių teleskopą, padidinus vaizdą 200 kartų, šis ūkas atrodo kaip blyškus diskas. Pro didesnį 14 colių teleskopą galima įžvelgti, kad išorinis pakraštys yra nežymiai ryškesnis.